കസ്ഗഞ്ജിനെ കല്യാണ് സിംഗ് നഗറാക്കണം ജോണ്പൂര് ജമദഗ്നിപുരമാക്കണം യോഗി ആദിത്യനാഥിനോട് ആവശ്യമുന്നയിച്ച് യുപി അധികൃതര് ലക്നൗ : ഉത്തര്പ്രദേശിലെ കസ്ഗഞ്ജ് ജില്ലയുടെ പേര് മാറ്റണമെന്ന ആവശ്യവുമായി ജില്ലാ പഞ്ചായത്ത് ബോര്ഡ് രംഗത്ത്. കസ്ഞ്ജ് നഗരത്തിന്റെ പേര് മാറ്റി അന്തരിച്ച മുന് ഉത്തര്പ്രദേശ് മുഖ്യമന്ത്രിയുടെ സ്മരണാര്ത്ഥം കല്യാണ് സിംഗ് നഗര് എന്നാക്കണമെന്ന ആവശ്യമാണ് മുന്നോട്ട് വെച്ചിരിക്കുന്നത്. ജില്ലാ കൗണ്സിലില് പ്രമേയം പാസാക്കിയതായും സംസ്ഥാന സര്ക്കാരിന്റെ അംഗീകാരത്തിനായി അയയ്ക്കുമെന്നും കസ്ഗഞ്ജ് ജില്ലാ പഞ്ചായത്ത് അദ്ധ്യക്ഷന് രത്നേഷ് കശ്യപ് അറിയിച്ചു. അന്തരിച്ച മുന് മുഖ്യമന്ത്രി കല്യാണ് സിംഗിന് കസ്ഗഞ്ജ് ജില്ലയുമായി അടുത്ത ബന്ധമുണ്ട്. കസ്ഗഞ്ജ് തന്റെ രണ്ടാമത്തെ ഗൃഹമാണെന്ന് അദ്ദേഹം എപ്പോഴും പറയാറുണ്ടായിരുന്നു. പ്രദേശത്തെ ആളുകളുടെ ആഗ്രഹവും അതുതന്നെയാണെന്നും കല്യാണ് സിംഗിന് ആദരവറിയിക്കുന്നതിനായി ജില്ലയുടെ പേര് മാറ്റണമെന്ന് മുഖ്യമന്ത്രി യോഗി ആദിത്യനാഥിനോട് ആവശ്യപ്പെടുമെന്നും അദ്ദേഹം വ്യക്തമാക്കി. അതേസമയം ജോണ്പൂര് ജില്ലയുടെ പേര് മാറ്റി ജമദഗ്നിപുരം എന്നാക്കണമെന്ന് ആവശ്യപ്പെട്ടുകൊണ്ട് ബിജെപി എംഎല്എ ദിനേശ് ചൗധരിയും രംഗത്തെത്തിയിട്ടുണ്ട്. ഇത് സംബന്ധിച്ച് അദ്ദേഹം മുഖ്യമന്ത്രി യോഗി ആദിത്യനാഥിന് കത്ത് നല്കി. ജോണ്പൂരിന്റെ ശരിയായ പേര് ജമദഗ്നി പുരം എന്നാണെന്നും മുഹമ്മഹ് ബിന് തുഗ്ലക് അത് മാറ്റിയതാണെന്നും എംഎല്എ വ്യക്തമാക്കി.